חוק הרשות לחקירה בטיחותית בתעופה

{{ח:התחלה}}
{{ח:כותרת|חוק הרשות לחקירה בטיחותית בתעופה, התשפ״ד–2024}}

{{ח:פתיח-התחלה}}
{{ח:מאגר|2220343}} {{ח:תיבה|ס״ח תשפ״ד, 1000|חוק הרשות לחקירה בטיחותית בתעופה|https://fs.knesset.gov.il/25/law/25_lsr_4642867.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרה ופרשנות}}

{{ח:פנימי|פרק ב|פרק ב׳: הרשות לחקירה בטיחותית}}

{{ח:פנימי|פרק ג|פרק ג׳: תיקון חוק הטיס}}

{{ח:פנימי|פרק ד|פרק ד׳: הוראות שונות}}

{{ח:קטע2|פרק א|פרק א׳: מטרה ופרשנות}}

{{ח:סעיף|1|מטרה}}
{{ח:ת}} מטרתו של חוק זה להסדיר את הקמתה של רשות עצמאית לחקירה של אירועים בטיחותיים בתעופה האזרחית, במשרד התחבורה, שתהיה אחראית לביצוע חקירות של אירועים בטיחותיים בהתאם להוראות לפי {{ח:חיצוני|חוק הטיס|חוק הטיס}} ולפי נספח 13 לאמנה, והכול כדי לקדם את בטיחות התעופה האזרחית.

{{ח:סעיף|2|פרשנות}}
{{ח:תת|(א)}} בחוק זה –
{{ח:תת|סוג=הגדרה}} ”אירוע בטיחותי“, ”אירוע בטיחותי חמור“, ”גורם תורם“, ”המלצת בטיחות“, ”חוקר“, ”חקירה בטיחותית“ ו”סיבה“ – כהגדרתם {{ח:חיצוני|חוק הטיס#סעיף 103|בסעיף 103 לחוק הטיס}};
{{ח:תת|סוג=הגדרה}} ”האמנה“, ”ארגון התעופה הבין־לאומי“, ”דיני הטיס“ ו”מדינה חברה“ – כהגדרתם {{ח:חיצוני|חוק הטיס|בחוק הטיס}};
{{ח:תת|סוג=הגדרה}} ”חוק הטיס“ – {{ח:חיצוני|חוק הטיס|חוק הטיס, התשע״א–2011}};
{{ח:תת|סוג=הגדרה}} ”חוק שירות המדינה (מינויים)“ – {{ח:חיצוני|חוק שירות המדינה (מינויים)|חוק שירות המדינה (מינויים), התשי״ט–1959}};
{{ח:תת|סוג=הגדרה}} ”מנהל הרשות לחקירה בטיחותית“ – מי שמונה לפי הוראות {{ח:פנימי|סעיף 6|סעיף 6}};
{{ח:תת|סוג=הגדרה}} ”משרד התחבורה“ – משרד התחבורה והבטיחות בדרכים;
{{ח:תת|סוג=הגדרה}} ”הרשות לחקירה בטיחותית“, ”הרשות“ – הרשות לחקירה בטיחותית שהוקמה לפי {{ח:פנימי|סעיף 3|סעיף 3}};
{{ח:תת|סוג=הגדרה}} ”הרשות המוסמכת במדינה חברה“ – הגורם המוסמך במדינה חברה לביצוע חקירה בטיחותית בהתאם להוראות נספח 13 לאמנה;
{{ח:תת|סוג=הגדרה}} ”השר“ – שר התחבורה והבטיחות בדרכים.
{{ח:תת|(ב)}} לכל מונח אחר בחוק זה תהיה הפרשנות הנודעת לו בדיני הטיס, אלא אם כן מהקשר הדברים משתמע אחרת.

{{ח:קטע2|פרק ב|פרק ב׳: הרשות לחקירה בטיחותית}}

{{ח:סעיף|3|הקמת הרשות לחקירה בטיחותית}}
{{ח:ת}} מוקמת בזה במשרד התחבורה רשות לחקירה בטיחותית של אירועים בטיחותיים בתעופה האזרחית.

{{ח:סעיף|4|עצמאות הרשות}}
{{ח:ת}} הרשות לחקירה בטיחותית תהיה עצמאית בהפעלת סמכויותיה לשם מילוי תפקידיה כאמור בחוק זה, ובכלל זה תהיה עצמאית בביצוע חקירות של אירועים בטיחותיים, בפרסום מידע הנוגע לחקירות כאמור, בקבלת משאבים ובניצולם.

{{ח:סעיף|5|תפקידי הרשות}}
{{ח:תת|(א)}} תפקידי הרשות לחקירה בטיחותית הם:
{{ח:תתת|(1)}} ביצוע חקירות בטיחותיות באמצעות מנהל הרשות לחקירה בטיחותית וחוקרים אחרים, בהתאם להוראות לפי {{ח:חיצוני|חוק הטיס#פרק ז|פרק ז׳ לחוק הטיס}}, ובכלל זה –
{{ח:תתתת|(א)}} איסוף, תיעוד וניתוח כל מידע הקשור לאירוע בטיחותי;
{{ח:תתתת|(ב)}} קביעת הסיבות לאירוע בטיחותי והגורמים התורמים להתרחשותו;
{{ח:תתתת|(ג)}} עריכה, הגשה ופרסום של דוחות חקירה בטיחותית שערכה הרשות;
{{ח:תתתת|(ד)}} שמירה על חיסיון וסודיות של חומרי חקירה בטיחותית;
{{ח:תתתת|(ה)}} שיתוף נציגי מדינה חברה בחקירה בטיחותית ושיתוף נציגי הרשות לחקירה בטיחותית בחקירה בטיחותית של מדינה חברה;
{{ח:תתת|(2)}} מתן המלצות בטיחות בהתאם להוראות לפי {{ח:חיצוני|חוק הטיס|חוק הטיס}};
{{ח:תתת|(3)}} לגבי אירוע בטיחותי שאירע במדינה חברה – ביצוע פעולות כמפורט להלן, לפי העניין, בהתאם להוראות לפי {{ח:חיצוני|חוק הטיס|חוק הטיס}}:
{{ח:תתתת|(א)}} השתתפות בחקירה בטיחותית המבוצעת במדינה החברה;
{{ח:תתתת|(ב)}} לגבי אירוע בטיחותי חמור, לבקשת המדינה החברה – ביצוע חקירה בטיחותית, כולה או חלקה, בישראל או מחוצה לה, כפי שיסוכם בין הצדדים;
{{ח:תתת|(4)}} העברת הסמכות לביצוע חקירה בטיחותית, כולה או חלקה, של אירוע בטיחותי חמור שאירע בישראל, לרשות המוסמכת במדינה חברה או לארגון אזורי לחקירת תאונות טיס ותקריות טיס (RAIO), והכול בהתאם להוראות {{ח:חיצוני|חוק הטיס#סעיף 128א|סעיף 128א לחוק הטיס}};
{{ח:תתת|(5)}} ביצוע פעולות ליישומם של אמנות והסכמים בין־לאומיים בתחום חקירת אירועים בטיחותיים שמדינת ישראל צד להם, וכן ייזום וקיום של קשרים עם גורמים בין־לאומיים הפועלים בתחום זה;
{{ח:תתת|(6)}} ייזום, עריכה ופרסום של מחקרים בתחום חקירת אירועים בטיחותיים;
{{ח:תתת|(7)}} ייעוץ לשר בכל עניין הנוגע לתחום חקירת אירועים בטיחותיים;
{{ח:תתת|(8)}} מילוי כל תפקיד אחר שהוטל עליה, ובכלל זה על מנהל הרשות, לפי דין.
{{ח:תת|(ב)}} במילוי תפקידיה לפי סעיף קטן (א)(1) ו־(3) תפעל הרשות לחקירה בטיחותית בהתאם להוראות נספח 13 לאמנה, ככל שהן ישימות בישראל או לגבי כלי טיס ישראליים, למעט הוראות כאמור שלגביהן הודיע מנהל רשות התעופה האזרחית כמשמעותו {{ח:חיצוני|חוק רשות התעופה האזרחית|בחוק רשות התעופה האזרחית, התשס״ה–2005}}, לפי {{ח:חיצוני|חוק רשות התעופה האזרחית#סעיף 4|סעיף 4(ב) לחוק האמור}}, לארגון התעופה הבין־לאומי, כי ישראל פועלת באופן שונה.

{{ח:סעיף|6|מנהל הרשות}}
{{ח:תת|(א)}} השר, באישור הממשלה, ימנה מנהל לרשות לחקירה בטיחותית, שמתקיימים לגביו כל אלה:
{{ח:תתת|(1)}} הוא בעל ידע וניסיון בתחום הבטיחות בתעופה;
{{ח:תתת|(2)}} מתקיים בו האמור {{ח:חיצוני|חוק הטיס#סעיף 94|בסעיף 94(ג)(1) לחוק הטיס}}, בשינויים המחויבים.
{{ח:תת|(ב)}} מנהל הרשות ימונה לתקופה של ארבע שנים; השר, באישור הממשלה, רשאי להאריך את מינויו לתקופה אחת נוספת של ארבע שנים.
{{ח:תת|(ג)|(1)}} השר ימנה, מקרב החוקרים, ממלא מקום למנהל הרשות, שימלא את תפקידו של מנהל הרשות כאשר נבצר ממנו לעשות כן, ובלבד שמתקיימים בו תנאי הכשירות כאמור בסעיף קטן (א).
{{ח:תתת|(2)}} מנהל הרשות וממלא מקומו יהיו עובדי המדינה ויחולו על מינוים הוראות {{ח:חיצוני|חוק שירות המדינה (מינויים)|חוק שירות המדינה (מינויים)}}.
{{ח:תתת|(3)}} הודעה על מינוי מנהל הרשות ועל ממלא מקומו תפורסם ברשומות.
{{ח:תת|(ד)}} מנהל הרשות לחקירה בטיחותית יהיה אחראי לניהול הרשות ולביצוע תפקידיה כאמור בחוק זה, ויהיו נתונות לו לשם ביצוע תפקידיו כאמור הסמכויות הנתונות לו לפי חוק זה ולפי {{ח:חיצוני|חוק הטיס|חוק הטיס}}; ואולם, מנהל הרשות לא יפעיל סמכויות חקירה לפי {{ח:חיצוני|חוק הטיס#סעיף 114|סעיף 114(א)(1) עד (7) לחוק הטיס}}, אלא אם כן קיבל הכשרה מתאימה לפי {{ח:חיצוני|חוק הטיס#סעיף 115|סעיף 115(ב)(3) לחוק האמור}}.

{{ח:סעיף|7|עובדי הרשות}}
{{ח:תת|(א)}} עובדי הרשות לחקירה בטיחותית יהיו עובדי המדינה ויחולו עליהם הוראות {{ח:חיצוני|חוק שירות המדינה (מינויים)|חוק שירות המדינה (מינויים)}}.
{{ח:תת|(ב)}} עובדי הרשות לחקירה בטיחותית יפעלו לפי הוראות מנהל הרשות ובפיקוחו.

{{ח:סעיף|8|אצילת סמכויות של מנהל הרשות}}
{{ח:תת|(א)}} מנהל הרשות רשאי לאצול לממלא מקומו את הסמכויות הנתונות לו לפי חוק זה ולפי {{ח:חיצוני|חוק הטיס|חוק הטיס}}.
{{ח:תת|(ב)}} מנהל הרשות רשאי לאצול לחוקר שהוא עובד הרשות סמכויות הנתונות לו לפי {{ח:חיצוני|חוק הטיס#סעיף 111|סעיפים 111(א)}} {{ח:חיצוני|חוק הטיס#סעיף 114|ו־114(א)(2) עד (6), ו־(ב)(2) ו־(3) לחוק הטיס}}; ואולם, לעניין אירוע בטיחותי חמור שאירע בשדה תעופה, לא יאצול מנהל הרשות לחוקר כאמור סמכות הנתונה לו לפי {{ח:חיצוני|חוק הטיס#סעיף 111|סעיף 111(א) לחוק הטיס}}, אם להפעלת הסמכות השלכות משמעותיות על תפעולו הכולל של שדה התעופה.

{{ח:סעיף|9|תקציב הרשות}}
{{ח:ת}} תקציב הרשות לחקירה בטיחותית ייקבע בחוק תקציב שנתי, בתחום פעולה נפרד במסגרת סעיף תקציב משרד התחבורה; לעניין זה, ”תחום פעולה“ ו”סעיף תקציב“ – כהגדרתם בחוק תקציב שנתי, כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}}.

{{ח:סעיף|10|התקשרות בעסקאות}}
{{ח:ת}} לשם ביצוע תפקידי הרשות לחקירה בטיחותית כאמור בחוק זה, מורשה מנהל הרשות, יחד עם חשב הרשות לחקירה בטיחותית, לייצג את הממשלה בעסקאות כאמור {{ח:חיצוני|חוק נכסי המדינה#סעיף 4|בסעיפים 4}} {{ח:חיצוני|חוק נכסי המדינה#סעיף 5|ו־5 לחוק נכסי המדינה, התשי״א–1951}}, למעט עסקאות במקרקעין, ולחתום בשם המדינה על מסמכים הנוגעים לעסקאות כאמור.

{{ח:סעיף|11|ציוד ואמצעים הנדרשים לביצוע חקירות בטיחותיות}}
{{ח:ת}} לשם ביצוע תפקידיה לפי חוק זה, תחזיק או תפעיל הרשות לחקירה בטיחותית את כלל הציוד והאמצעים הנדרשים לביצוע חקירות בטיחותיות, לפי החלטת מנהל הרשות ובהתאם להנחיות ארגון התעופה הבין־לאומי.

{{ח:קטע2|פרק ג|פרק ג׳: תיקון {{ח:חיצוני|חוק הטיס|חוק הטיס}}}}

{{ח:סעיף|12|}}
{{ח:ת}} {{ח:הערה|הנוסח שולב {{ח:חיצוני|חוק הטיס|בחוק הטיס, התשע״א–2011}}.}}

{{ח:קטע2|פרק ד|פרק ד׳: הוראות שונות}}

{{ח:סעיף|13|ביצוע ותקנות}}
{{ח:תת|(א)}} השר ממונה על ביצוע חוק זה והוא רשאי להתקין תקנות לביצועו.
{{ח:תת|(ב)}} תקנות לפי חוק זה יותקנו לפי הצעת הרשות לחקירה בטיחותית או בהתייעצות עימה.

{{ח:סעיף|14|הוראות מעבר}}
{{ח:תת|(א)}} מי שכיהן כחוקר הראשי ערב יום תחילתו של חוק זה (בסעיף זה – יום התחילה) לפי הוראות {{ח:חיצוני|חוק הטיס#פרק ז|פרק ז׳ לחוק הטיס}} כנוסחו ערב יום התחילה, ימשיך לכהן כמנהל הרשות לחקירה בטיחותית, מיום התחילה עד תום תקופת כהונתו.
{{ח:תת|(ב)}} על חקירה בטיחותית שהחלה ערב יום התחילה, וטרם פורסם לגביה דוח סופי, יחולו הוראות חוק זה והוראות {{ח:חיצוני|חוק הטיס|חוק הטיס}} כנוסחו בחוק זה; ואולם, חובות הקבועות לפי החוקים האמורים לעניין מסירת הודעות, דוחות, הצהרות, טיוטות, המלצות ומידע, ופרסומם, יחולו על חקירה כאמור בהתאם לשלב החקירה ביום התחילה.

{{ח:חתימות|התקבל בכנסת ביום כ״ה בסיוון התשפ״ד (1 ביולי 2024).}}
* '''בנימין נתניהו'''
ראש הממשלה
* '''מירי רגב'''
שרת התחבורה והבטיחות בדרכים
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]